b'\n_START_ARTICLE_\nRobert Eugene Marshak\n_START_SECTION_\n\xc5\xbdIvljenje in delo\n_START_PARAGRAPH_\nMarshakova star\xc5\xa1a, Harry Marshak in Rose Marshak, sta bila priseljenca iz Minska. \xc5\xa0tudiral je na Univerzi Columbia. Doktoriral je leta 1939 na Univerzi Cornell. Skupaj z mentorjem Bethejem je odkril ve\xc4\x8d vidikov jedrskega zlivanja pri nastajanju zvezd. To mu je pomagalo pri njegovem delu na Projektu Manhattan med 2. svetovno vojno._NEWLINE_Skupaj s Sudarshanom je leta 1957 predlagal Lagrangeevo funkcijo V-A (\xc2\xbbvektor\xc2\xab\xc2\xa0minus\xc2\xa0\xc2\xbbaksialni vektor\xc2\xab) za \xc5\xa1ibke interakcije, kar sta kasneje neodvisno odkrila Feynman in Gell-Mann. Marshak in Sudarshan sta svojo teorijo objavila le v konferen\xc4\x8dnih poro\xc4\x8dilih za sre\xc4\x8danje v Italiji. \xc5\xa0est mesecev kasneje sta razli\xc4\x8dno izpeljavo istega koncepta objavila Feynman in Gell-Mann v odmevnej\xc5\xa1i znanstveni reviji. Marshak je malo pred tem govoril s Feynmanom o splo\xc5\xa1nem problemu v Kaliforniji. \xc4\x8ceprav je koncept V-A veljal za enega najpomembnej\xc5\xa1ih doprinosov k teoreti\xc4\x8dni fiziki, niso zanj nikoli podelili Nobelove nagrade. Sudarshan je kasneje leta 2006 v televizijskem intervjuju komentiral, da je Gell-Mann dobil zamisel od njega v neformalnem pogovoru ob kavi._NEWLINE_Marshak je bil Predsednik Mestnega kolid\xc5\xbea New Yorka med letoma 1970 in 1979. Leta 1983 je bil predsednik Ameri\xc5\xa1kega fizikalnega dru\xc5\xa1tva._NEWLINE_Med nesre\xc4\x8do v Canc\xc3\xbanu se je utopil.'